ZAPISNIK 42. SJEDNICE VMO BORONGAJ LUGOVI
održane 17. listopada 2024., 19:00h, u prostorijama MS Borongaj Lugovi, Vukomerec 41.

Prisutni članovi:
1. Ivana Perković
2. Bruno Rižmarić
3. Petar Miočević
4. Ivica Milković
5. [bookmark: _heading=h.gjdgxs]Lidija Klanjec
[bookmark: _heading=h.ln453uw11bsj][bookmark: _heading=h.lz6bppqnr4gb]Ostali prisutni: 
Ana Pekarik

Predsjednica VMO uvodno konstatira kako su prisutni svi članovi Vijeća te kako Vijeće može pravovaljano donositi odluke. Predsjednica također pozdravlja i predstavlja gošću Anu Pekarik, građanku s područja MO Borongaj Lugovi.
Predsjednica stavlja na glasanje zapisnik 41. sjednice VMO Borongaj Lugovi koji je prihvaćen jednoglasno bez rasprave.
Predsjednica stavlja na glasanje predloženi dnevni red, koji su članovi Vijeća dobili u radnim materijalima. Dnevni red prihvaćen je jednoglasno bez rasprave.

D N E V N I   R E D

1. Aktualna komunalna problematika
2. Izvješća, pitanja i prijedlozi


Ad. 1. Aktualna komunalna problematika
Predsjednica VMO obavještava nazočne članove kako je u periodu od protekle sjednice odvezen glomazni otpad iz prostorija MS Borongaj Lugovi. Navodi kako je od preostalih stvari ostao jedan stol i šest stolaca. Predsjednica VMO je bila u kontaktu s nadležnim gradskim tijelima koja su ju obavijestila kako postoje sredstva za obnavljanje prostora MS Borongaj Lugovi te kako bi se krenulo prvo s obnovom stolarije. Nakon rješavanja problema stare stolarije, preostalo bi samo uređenje kuhinje i sanitarnih čvorova. Nakon kraće rasprave, predsjednica VMO stavlja prijedlog da se zatraži obnavljanje stolarije prostora MS Borongaj, Vijeće je suglasno sa ovim prijedlogom.
(Zatražena izmjena stolarije u MO Borongaj Lugovi 17. listopada 2024. putem e-pošte sa pozicije investicijskog održavanja.)
Predsjednica VMO je obišla teren oko trafostanice u Sovinjačkoj ulici te zatražila uređenje zapuštenog okoliša oko nje. Predlaže zaključak kojim bi se putem VGČ od HEP-a tražilo revnije održavanje trafostanica na području MO Borongaj Lugovi, s obzirom da su iste često zapuštene te predstavljaju opasnost za zdravlje građana i njihovu imovinu. Zaključak je prihvaćen jednoglasno bez rasprave

Zaključak

o rješavanju aktualne komunalne problematike 


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih tijela zatraži:

· uređenje okoliša oko HEP-ove zapuštene trafostanice kao i revnije održavanje trafostanica na području MO Borongaj Lugovi, s obzirom da su iste često zapuštene te predstavljaju opasnost za zdravlje građana i njihovu imovinu

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

Ad. 2. Izvješća, pitanja, prijedlozi
Predsjednica VMO obavještava nazočne članove kako je VGČ Peščenica-Žitnjak odobrio zahtjev VMO Borongaj Lugovi vezano uz katastarsku izmjeru zatraženu na prethodnim sjednicama, te kako je zahtjev proslijeđen na Državnu geodetsku upravu.
Predsjednica VMO obavještava nazočne članove kako su nadležnim službama proslijeđeni i zaključci vezani za uklanjanje košarkaških koševa na velikom (južnom) igralištu u Savudrijskoj ulici, pojačane policijske ophodnje u Savudrijskoj ulici te izradu novog prometnog rješenja na križanju Čavićeve ulice i Ulice grada Gospića.
Predsjednica VMO je održala sastanak s građankama iz Savudrijske ulice, o čijim je zahtjevima bilo riječi na prethodnim sjednicama ovog Vijeća. Uz već poznate pritužbe dotičnih građanki, također su se požalile na neuređenu okućnicu kuću s neurednom okućnicom na adresi Sovinjačka ulica 1. Predsjednica VMO je žalbe proslijedila komunalnom redarstvu.
Predsjednica VMO je i dalje u kontaktu s nadležnim službama po pitanju zemljišta na kojemu se nalazi Jurinametal, o čemu je bilo riječi na brojnim prethodnim sastancima ovog Vijeća. Pomaka po ovom pitanju ipak i dalje nema.
Predsjednica VMO obavještava nazočne članove o incidentu koji se dogodio u proteklom razdoblju, gdje je došlo do sukoba građana oko činjenice da je jedna obitelj zagradila dio javne površine kao privatni parking na temelju zahtjeva koji su podnijeli Gradskom uredu za upravljanje imovinom i stanovanje. Navedena parcela je u procesu povrata imovine, ali može se ustvrditi kako je bilo kakvo rješenje koje je moglo biti doneseno, doneseno na nepropisan način s obzirom da VMO Borongaj Lugovi nikad nije bio upoznat s navedenim zahtjevom, niti je isti odobrilo. Predsjednica VMO je obavijestila komunalno redarstvo o navedenom problemu.
Predsjednica VMO navodi kako je u sklopu pilot-projekta participativnog budžetiranja zaprimljeno nekoliko prijedloga građana:
a) Preuređenje prostora nekadašnjeg zelenog otoka u Sovinjačkoj ulici u javno parkiralište: premda je i ovo Vijeće zatražilo prenamjenu te gradske čestice te uređenje javnog parkinga na tom mjestu, prijedlog građana predviđa i pomicanje ograde susjednog igrališta za 1-2 metra kako bi se mogao uspostaviti veći broj kosih parkinga. Ovo Vijeće podržava ovaj prijedlog.
b) Obnova nogostupa na Borongajskoj cesti i ulici Vukomerec: prijedlog građana predviđa pomicanje stupova javne rasvjete sa nogostupa na Borongajskoj cesti i ulici Vukomerec, te obnovu istih. Nastavno na ovo, predsjednica VMO obavještava nazočne članove da je dobila informacije kako se pri obnovi Borongajske ceste planira i širenje kolnika, kako bi se omogućila izgradnja biciklističke staze. Ovo Vijeće podupire obnovu nogostupa, ali smatra kako je pomicanje svih stupova javne rasvjete s istih veći zahvat nego što financijska sredstva dostupna Vijeću omogućavaju. Iz tog razloga, ovo Vijeće djelomično podržava ovaj prijedlog.
c) Preuređenje “psećeg parka” na ulici Vukomerec, koje bi predviđalo uvođenje nove javne rasvjete, rekonstrukciju ograde i postavljanje sigurnih vrata: ovo Vijeće je već tražilo dodatno uređenje ovog zelenog prostora po sličnim prijedlozima. Isto je bilo odbijeno iz razloga što Zrinjevac nema mogućnost takvog uređenja prostora zbog nedostatka potrebne opreme, kao i zbog činjenice da dotični prostor nije službeno pseći park. Iz tog razloga, ovo Vijeće ne podržava ovaj prijedlog.
S obzirom da se nitko drugi nije javio za riječ, ovime je iscrpljen dnevni red, te predsjednica VMO zaključuje 42. sjednicu VMO Borongaj Lugovi u 20:15 sati. 

ZAPISNIK VODIO:			     
Petar Miočević

KLASA: 024-08/24-003/1998
URBROJ: 251-13-11-11/002-24-4
Zagreb, 17. listopada 2024.


Predsjednica
           Vijeća Mjesnog odbora
                                                                                                                Borongaj Lugovi

[bookmark: _GoBack]                                                                                                                 Ivana Perković
